b'\n_START_ARTICLE_\nSto znamenitih vedut Eda\n_START_SECTION_\nZgodovina\n_START_PARAGRAPH_\nHiro\xc5\xa1ige je svoje lesoreze slikal v slogu \xc5\xa1ole Utagava, v 19. stoletju priljubljenem slogu, ki mu je bil vse \xc5\xbeivljenje pri srcu. Albumi teh slik so s \xc4\x8dasom bili vse obse\xc5\xbenej\xc5\xa1i, kar je mogo\xc4\x8de zaslediti v Hiro\xc5\xa1igovih delih, kot sta Devetin\xc5\xa1estdeset postaj Kisokaid\xc5\x8d in Sto znamenitih vedut Eda - to je dana\xc5\xa1njega Tokia._NEWLINE_Lesoreze te vrste so na Japonskem 18. in 19. stoletja izdelovali v velikih koli\xc4\x8dinah; umetniki, lesorezi, in tiskarji so delali pri tem neodvisno drug od drugega, po navodilih specializiranih zalo\xc5\xbenikov. Te vrste odtisov so imenovali ukijo-e, to je \'slike plavajo\xc4\x8dega sveta\', sveta minljivih u\xc5\xbeitkov in spreminjajo\xc4\x8de se mode, na katerega si naletel v predelih, namenjenih u\xc5\xbeitku, in v priljubljenih gledali\xc5\xa1\xc4\x8dih v vseh ve\xc4\x8djih mestih Japonske.Rojevale so se in rasle \xc5\xa1tevilne nove zalo\xc5\xbeni\xc5\xa1ke hi\xc5\xa1e, objavljale so obe knjigi in posamezne odtise iz njiju. Da je izdajatelj del bil lastnik lesorezov, ki jih je potreboval za tiskanje besedila ali slika, je bilo za tiste \xc4\x8dase enakovredno dandana\xc5\xa1njim "avtorskim pravicam". V letih 1829-3 objavljen ilustriran vodi\xc4\x8d Slike znamenitosti v Edu (\xe6\xb1\x9f \xe6\x88\xb8 \xe5\x90\x8d \xe6\x89\x80 \xe5\x9b\xb3 \xe4\xbc\x9a, Edo meisho zue) je za\xc4\x8del pisati Saito Jukio (1737-1799) leta 1790, dokon\xc4\x8dala pa sta ga njegov sin Jukitaka in njegov vnuk Jukinari._NEWLINE_Ta vodi\xc4\x8d v sedmih delih je z zelo verodostojnimi slikami obogatil Hasegava Setan (1778\xe2\x80\x931848) . Slike in besedila opisujejo pomembne templje in sveti\xc5\xa1\xc4\x8da, pa tudi znane trgovine, gostilne, \xc4\x8dajne hi\xc5\xa1e in drugo. Upodobljen je Edo z reko Sumida in njeni rokavi, pa tudi okolica mesta. Pri svoji zbirki barvnih natisov (gl. spodnji seznam) si je Hiro\xc5\xa1ige v ve\xc4\x8d primerih pomagal s tem vodi\xc4\x8dem, Njegovo delo je navdihnilo \xc5\xa1tevilne zahodne umetnike, tako Vincent van Gogha, da so se poskusili s posnemanjem japonskih metod. [1]'